ddrg/super_eurlex huggingface dataset:
Ændringer af tre norske ordninger for skattegodtgørelse til skibsredere for søfarende beskæftiget om bord på skibe i det norske ordinære skibsregister (NOR) og det norske internationale skibsregister (NIS).

Hovedsigtet med ordningerne for skattegodtgørelse for beskæftigelse og uddannelse af søfarende er at bevare og øge beskæftigelsen blandt norske og EØS-søfarende, at sikre hyring og kvalificeret uddannelse af søfarende og at forbedre konkurrencepositionen for virksomheder, som beskæftiger sådanne søfarende. Ordninger har samtidig et bredere strategisk mål, nemlig at bevare og udvikle knowhow i søfartsindustrien som helhed og at øge sikkerheden.

Ændringerne betyder, at ordningerne kommer til at gælde for søfarende, som er skattepligtige i Norge, men som ikke har bopæl dér
DA Den Europæiske Unions Tidende C 110/19

Meddelelse fra EFTA-tilsynsmyndigheden om Norges undtagelser fra bestemmelserne i den retsakt, der henvises til i punkt 1 i bilag XXI til EØS-aftalen, Rådets forordning (EF, Euratom) nr. 58/97 af 20. december 1996 om statistik over erhvervsstrukturer, som ændret ved Europa-Parlamentets og Rådets forordning (EF) nr. 2056/2002 af 5. november 2002

(2005/C 110/09)

Rådets forordning (EF, Euratom) nr. 58/97 af 20. december 1996 om statistik over erhvervsstrukturer, som tilpasset ved protokol 1 til EØS-aftalen og omtalt i punkt 1 i bilag XXI hertil (herefter benævnt »retsakten«), fastlagde en fælles ramme for indsamling, udarbejdelse, indberetning og evaluering af fællesskabsstatistikker om virksomhedernes struktur, aktiviteter, konkurrenceevner og resultater i Det Europæiske Økonomiske Samarbejdsområde. I henhold til artikel 11 kan der i overgangsperioderne indrømmes undtagelser fra bestemmelserne i bilagene.

Europa-Parlamentets og Rådets forordning (EF) nr. 2056/2002 af 5. november 2002 er indføjet i punkt 1 i bilag XXI til EØS-aftalen ved en afgørelse truffet af Det Blandede EØS-Udvalg nr. 58/2003 (EFT L 193, 31.7.2003, s. 42). Forordning (EF) nr. 2056/2002 ændrede retsakten, idet den fælles ramme blev udvidet til at omfatte kreditinstitutter, pensionskasser, anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed. I henhold til artikel 1, stk. 2 i forordning (EF) nr. 2056/2002 tilføjedes til retsakten teksten i bilag 7 om et detaljeret modul for statistikker vedrørende pensionskasser.

EFTA-tilsynsmyndigheden har til opgave at indrømme undtagelser i overensstemmelse med artikel 11 i retsakten med hensyn til anmodninger fra Island, Liechtenstein og Norge.

Norge har anmodet om udtagelser for visse variabler i afsnit 4 til bilag 7 til retsakten med hensyn til pensionskasser, aktiver og restdata for referenceårene 2002 til 2004 for at tilpasse de nationale statistiske systemer til kravene i bilag 7.

EFTA-tilsynsmyndigheden indrømmede disse undtagelser i overensstemmelse med udtalelse afgivet af lederne af de nationale statistiske kontorer i EFTA-landene, der bistod tilsynsmyndigheden, som følger:

Oversigt: Anmodning om undtagelser for variabler i afsnit 4 i bilag 7 til retsakten
DA Den Europæiske Unions Tidende C 319/67

EFTA-TILSYNSMYNDIGHEDENS BESLUTNING

af 9. september 2004

om anerkendelse af hele Norges kystlinje som en godkendt zone med hensyn til Bonamia ostreae og Marteilia refringens

(2004/C 319/11)

EFTA-TILSYNSMYNDIGHEDEN HAR —

under henvisning til aftalen om Det Europæiske Økonomiske Samarbejdsområde (i det følgende benævnt EØS-aftalen), særlig artikel 109 og protokol 1,

under henvisning til aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1,

under henvisning til den retsakt, der nævnes i punkt 4.1.5 i kapitel I i bilag I til EØS-aftalen, Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter, som tilpasset ved protokol 1 til EØS-aftalen, særlig artikel 5,

under henvisning til EFTA-Tilsynsmyndighedens afgørelse nr. 196/04/KOL af 14. juli 2004 om bemyndigelse af medlemmet med særligt ansvar for frie varebevægelser til at træffe visse beslutninger og foranstaltninger, og særlig punkt 1, og

ud fra følgende betragtninger:

VEDTAGET FØLGENDE BESLUTNING:

1. De godkendte norske zoner med hensyn til B. ostreae og M. refringens er opført i bilaget.

2. Denne beslutning træder i kraft den 15. september 2004.

3. Denne beslutning er rettet til Norge.

4. Kun den engelske udgave af denne beslutning er autentisk.

Udfærdiget i Bruxelles, den 9. september 2004. På EFTA-Tilsynsmyndighedens vegne Bernd HAMMERMANN Medlem af kollegiet Niels FENGER Direktør
6)

Anmeldelser bør omfatte hvert af følgende punkter i den udstrækning, det er relevant: a) det relevante produkt- eller tjenestemarked b) det relevante geografiske marked c) de(n) største virksomhed(er), der opererer på det relevante marked d) resultaterne af analysen af det relevante marked, især med hensyn til om dette marked er udsat for effektiv konkurrence eller ej, samt begrundelse derfor e) de(n) eventuelle virksomhed(er), der alene eller sammen med andre har en stærk markedsposition, som omhandlet i artikel 14 i direktiv 2002/21/EF (rammedirektivet), og begrundelsen, beviset og/eller andre relevante faktiske oplysninger til støtte for, at dette anses for at være tilfældet f) resultaterne af den forudgående offentlige høring, som den nationale tilsynsmyndighed har gennemført g) eventuel udtalelse fra den nationale konkurrencemyndighed h) elementer, der viser, at der på det tidspunkt, hvor udkastet til foranstaltning anmeldes til Tilsynsmyndigheden, er taget de nødvendige skridt til at underrette de nationale tilsynsmyndigheder i alle andre EØS- eller EFTA-stater om forslaget, medmindre tilsynsmyndighedens elektroniske system ikke kan sikre, at der foretages en sådan underretning i) ved anmeldelse af planlagte foranstaltninger, der falder ind under artikel 5 eller 8 i direktiv 2002/19/EF (adgangsdirektivet) eller artikel 16 i Europa-Parlamentets og Rådets direktiv 2002/22/EF (forsyningspligtdirektivet) (2): de særlige tilsynsmæssige forpligtelser, der foreslås for at rette op på den manglende effektive konkurrence på det relevante marked, eller — hvis det konstateres, at der er effektiv konkurrence på et relevant marked, og der allerede er pålagt sådanne forpligtelser i denne forbindelse — de foreslåede foranstaltninger til at trække disse forpligtelser tilbage.
Godkendelse af statsstøtte i henhold til EØS-aftalens artikel 61 og 63 og artikel 1, stk. 1, i del I i protokol nr. 3 til tilsyns- og domstolsaftalen

EFTA-Tilsynsmyndighedens beslutning om at foreslå passende foranstaltninger

(2003/C 155/07)

Dato for vedtagelse af beslutningen: 9.4.2003

EFTA-stat: Norge

Sag nr.: SAM 070.019

Titel: EFTA-Tilsynsmyndighedens beslutning af 9. april 2003 om ændring af Tilsynsmyndighedens beslutning af 4. december 2002 om at foreslå Norge passende foranstaltninger med hensyn til statsstøtte i form af garantier i henhold til "Lov om statsforetak"

Retsgrundlag: "Lov om statsforetak" nr. 71 af 30. august 1991 som ændret ved "Odelstingsbeslutning nr. 43 (2002-03)" af 16. december 2002

Form for støtte: Statsgaranti

Beslutning: De foranstaltninger, der er foreslået af Tilsynsmyndigheden og accepteret af de norske myndigheder, er følgende:

a) De norske myndigheder træffer straks de lovgivningsmæssige, administrative og andre foranstaltninger, der er nødvendige for at eliminere enhver ulovlig støtte, der følger af afsnit 4, 51 og 53 i "Lov om statsforetak". Enhver sådan støtte bør afskaffes med virkning fra 1. januar 2003, bortset fra bestemmelserne om statsvirksomheders finansielle forpligtelser, som ikke vedrører specifikke lån og eksisterede før 1. januar 2003. Med hensyn til sidstnævnte får afskaffelsen af statsgarantien, der følger af afsnit 4, 51 og 53 i "Lov om statsforetak", virkning, så snart den nødvendige lovgivningsproces vedrørende afskaffelsen af statsgarantien er blevet afsluttet, under alle omstændigheder ikke senere end den 31. juli 2003.

b) Den norske regering underretter så hurtigt som muligt og senest den 30. juni 2003 Tilsynsmyndigheden om de lovgivningsmæssige, administrative og andre forslag vedrørende afskaffelsen af den støtte, der er nævnt i punkt 1, litra a) i denne beslutning.

Andre oplysninger: Den autentiske tekst til beslutningen (renset for fortrolige oplysninger) findes på: http://www.eftasurv.int

Den norske regering accepterede de foreslåede foranstaltninger.
Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol nr. 3 til aftalen om oprettelse af en Tilsynsmyndighed og en Domstol

EFTA-Tilsynsmyndigheden har besluttet, at den anmeldte foranstaltning er forenelig med EØS-aftalen

(2003/C 308/11)

Godkendelsesdato: 8. oktober 2003

EFTA-stat: Norge

Sag nr.: SAM 030.03.002

Emne: En ny midlertidig støtteordning inden for skibsbygningsindustrien

Formål: At opveje de skadelige virkninger af Koreas illoyale konkurrencemetoder

Retsgrundlag: Act relating to State aid ("Lov om offentlig støtte av 27 november 1992") and Regulation amending Regulation on State Aid to Shipbuilding ("Forskrift om endring av forskrift 19. mars 1999 nr. 246 om gjennomføring av EØS-avtalens bestemmelser om offentlig støtte til skipsbyggingsindustrien") implementing Council Regulation No 1177/2002 of 27 June 2002 concerning a temporary defensive mechanism to shipbuilding, as adopted by the EEA Joint Committee decision No 170/2002

Budget: 300 mio. NOK (ca. 37 mio. EUR)

Varighed: 15. marts 2003-31. marts 2004
E2003C0116(01)

Godkendelse af statsstøtte i henhold til artikel 61 og 63 i EØS-aftalen og artikel 1, stk. 3, i protokol 3 til aftalen om oprettelse af en tilsynsmyndighed og en domstol — EFTA-Tilsynsmyndighedens beslutning om ikke at gøre indsigelse



EF-Tidende nr. C 010 af 16/01/2003 s. 0012 - 0012
Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol 3 til aftalen om oprettelse af en tilsynsmyndighed og en domstol

(EFTA-Tilsynsmyndighedens beslutning om ikke at gøre indsigelse)

(2003/C 127/09)

Godkendelsesdato: 5. februar 2003

EFTA-stat: Norge

Sag nr.: SAM 030.02.002

Emne: Ændring af "SkatteFUNN"-ordningen vedrørende skattenedslag for F& U-udgifter

Formål: At tilskynde virksomheder til at yde en større indsats med hensyn til F& U

Retsgrundlag: § 16-40 i skatteloven af 26. marts 1999 nr. 14 og anmærkningerne til disse paragraffer

Støttebeløb/støtteintensitet: 910 mio. NOK (ca. 124 mio. EUR)

Varighed: Ubegrænset (ordningen er afhængig af det norske parlaments budgetbevillinger)
Meddelelse fra EFTA-Tilsynsmyndigheden om 34. ændring af de proceduremæssige og materielle regler for statsstøtte (forlængelse af gyldigheden af reglerne for støtte til forskning og udvikling)

(2002/C 293/08)

Ved afgørelse af 26. juli 2002 har EFTA-Tilsynsmyndigheden vedtaget, at punkt 14.9(2) i kapitel 14 i retningslinjerne for statsstøtte, støtte til forskning og udvikling, vedtaget den 15. maj 1996, affattes således: "Disse retningslinjer finder anvendelse indtil den 31. december 2005."

EFTA-staterne er blevet underrettet.
Liste over naturligt mineralvand anerkendt af Island(1)

(2002/C 41/03)

Island har i medfør af artikel 1 i Rådets direktiv 80/777/EØF af 15. juli 1980 om indbyrdes tilnærmelse af medlemsstaternes lovgivning om udvinding og markedsføring af naturligt mineralvand(2), som indføjet i bilag II, kapitel XII, punkt 26, i EØS-aftalen, underrettet Det Stående Udvalg for EFTA-staten om listen over de former for naturligt mineralvand, der officielt er godkendt som sådan, til offentliggørelse i EØS-afsnittet af og EØS-tillægget til De Europæiske Fællesskabers Tidende. Listen er som følger:

>TABELPOSITION>

(1) Tidligere offentliggjorte lister: EFT C 368 af 21.12.2000, s. 17; EFT C 90 af 20.3.97, s. 24; EFT C 265 af 12.10.95, s. 24; EFT C 92 af 13.4.95, s. 5.

(2) EFT L 229 af 30.8.1980, s. 1.
Godkendelse af statsstøtte i henhold til EØS-aftalens artikel 61 og 63, artikel 1, stk. 3, i protokol 3 til tilsyns- og domstolsaftalen og den retsakt, der henvises til i punkt 1 b) i bilag XV til EØS-aftalen (Rådets forordning (EF) nr. 1540/98 af 29. juni 1998 ("skibsbygningsforordningen"))

(EFTA-Tilsynsmyndighedens beslutning om ikke at gøre indsigelse)

(2002/C 165/09)

Godkendelsesdato: 22. marts 2002

EFTA-stat: Norge

Sag nr.: SAM 030.02.001

Emne: Individuel regional investeringsstøtte til det norske skibsværft West Contractors AS

Formål: Forbedring af produktiviteten i de eksisterende anlæg (i henhold til artikel 7 i skibsbygningsforordningen)

Retsgrundlag: Lov om Statens nærings- og distriktsutviklingsfond (SND) av den 3 juli 1992, nr 97, bestämmelser om distriktsutviklingstilskudd av den 8 januari 1999

Form for støtte: Tilskud

Støttebeløb: 1,5 mio. NOK (ca. 194000 EUR)

Støtteintensitet: 5,4 %
E2001C1129(01)

Norges beslutninger om at udstede eller tilbagekalde licenser i henhold til artikel 13, stk 4, i forordning (EØF) nr. 2407/92 om udstedelse af licenser til luftfartsselskaber



EF-Tidende nr. C 335 af 29/11/2001 s. 0022 - 0022
Meddelelse fra Norge om Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter

Meddelelse om indkaldelse af ansøgninger om tilladelse til olieproduktion på den norske kontinentalsokkel - North Sea Awards 2001

(2001/C 354/10)

I overensstemmelse med artikel 3, stk. 2, litra a), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse til prospektering, efterforskning og produktion af kulbrinter offentliggør det norske olie- og energiministerium hermed en opfordring til at indgive ansøgning om tilladelse til olieproduktion på den norske kontinentalsokkel.

Ansøgninger om tilladelse til olieproduktion indsendes til The Ministry of Petroleum and Energy PO Box 8148 Dep. N - 0033 Oslo

senest 90 dage efter offentliggørelsen af denne meddelelse i De Europæiske Fællesskabers Tidende.

Tildelingen af tilladelser til olieproduktion på den norske kontinentalsokkel som led i North Sea Award 2001 finder ifølge planen sted i andet kvartal 2002.

Yderligere oplysninger kan fås ved henvendelse til olie- og energiministeriet, telefon (47) 22 24 62 09.
Godkendelse af statsstøtte i henhold til EØS-aftalens artikel 61 og artikel 3, stk. 5, og artikel 3, stk. 1, i den retsakt, der er omhandlet i punkt 1b i bilag XV til EØS-aftalen

Beslutning truffet af EFTA-Tilsynsmyndigheden om ikke at gøre indsigelse

(2000/C 52/12)

Dato for vedtagelse af beslutningen: 17.11.1999

EFTA-stat: Norge

Sag nr.: 99-010

Støtteordning: Støtte til bygning af et fiskeriinspektionsfartøj for Namibias Ministerium for Fiskeri og Havressourcer

Formål: Udviklingsbistand til Namibia og støtte til skibsbygningsindustrien

Retsgrundlag: Finansiering gennem det norske organ for udviklingssamarbejde (NORAD) og over statsbudgettet

Rammebeløb: Bunden bistandsfinansiering, 80 % i form af lån, der skal tilbagebetales i 30 halvårlige rater, den første seks år efter levering, til en rentesats på 1 % p.a., samt gavebistand til skibsværft

Støtteintensitet eller støttebeløb: OECD-subventionsniveau på ca. 35 % og gavebistandselement på 4,5 % eller 9 % afhængigt af kontraktbeløbet

Den autentiske tekst til beslutningen (renset for fortrolige oplysninger) findes på

http://europa.eu.int/comm/sg/sgb/state_aids
Meddelelse fra EFTA-Tilsynsmyndigheden i henhold til artikel 4, stk. 1, litra a), i den akt, der er omhandlet under punkt 64a i bilag XIII til EØS-aftalen (Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet)

Indførelse af forpligtelse til offentlig tjeneste for ruteflyvning i Island

(1999/C 313/13)

1. I overensstemmelse med artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Island besluttet med virkning fra 1. maj 2000 at indføre en forpligtelse til offentlig tjeneste for ruteflyvning på følgende to ruter:

- Gjögur-Reykjavík

- Grímsey-Akureyri

2. Disse forpligtelser er fastsat som følger hele året rundt:

Minimumsfrekvens

Gjögur-Reykjavík: to ugentlige returflyvninger på mandage og torsdage

Grímsey-Akureyri: tre ugentlige returflyvninger på tirsdage, torsdage og søndage

Afgangs- og ankomsttider:

Gjögur-Reykjavík: afgang fra Reykjavík tidligst kl. 09:00. Ankomst til Reykjavík senest kl. 17:00.

Grímsey-Akureyri: afgang fra Akureyri tidligst kl. 09:00. Ankomst til Akureyri senest kl. 17:00.

Sædekapacitet

Gjögur-Reykjavík: 1. november-30. maj: tomotorersfly med plads til mindst syv passagerer og 400 kg fragt(1).

1. juni-30. september: tomotorersfly med plads til mindst seks passagerer og 200 kg fragt(1).

Grímsey-Akureyri: tomotorersfly med plads til mindst ni passagerer(2).

Billetpriser

Maksimumprisen for en enkeltbillet må ikke overstige 5500 IKR på ruten Gjögur-Reykjavík og 4500 IKR for en enkeltbillet på ruten Grímsey-Akureyri. Ændringer i billetpriser og fragtrater må foretages efter ændringer i forbrugerprisindekset men tidligst den 1. maj 2001 og derefter højst hver sjette måned.

Der skal tilbydes socialt betingede rabatter i overensstemmelse med almindelig praksis.

Fragtrater

Gjögur-Reykjavík: servicegebyret pr. fragt må ikke overstige 450 IKR eksklusive moms, og priserne pr. kilo må ikke overstige 12 IKR eksklusive moms i perioden 1. november-31. maj.

3. Yderligere oplysninger kan fås hos de islandske handelscenter Rikiskaup, Borgartuni 7, postbox 5100, IS-125 Reykjavík, tel. (354) 530 14 00, fax (354) 530 14 14.

(1) Det betyder, at minimumskravet er et tomotorersfly med plads til mindst det angivne antal passagerer samt den angivne fragttonnage.

(2) Det betyder, at mindstekravet er et tomotorersfly med plads til ni passagerer.
Godkendelse af statsstøtte i henhold til EØS-aftalens artikel 61 og protokol 3, artikel 1, stk. 3, i aftalen om Tilsynsmyndigheden og Domstolen

(EFTA-Tilsynsmyndighedens beslutning om ikke at gøre indsigelse)

(1999/C 117/06)

Vedtagelsesdato: 16.12.1998

Medlemsstat: Norge

Sag nr.: 98-016

Titel: Ændring og forlængelse af den højere støtteintensitet for de regionale støtteordninger, der er vedtaget med henblik på omlægning af de traditionelle samiske erhvervsaktiviteter i Finnmarksvidda

Formål: Støtte til regionaludvikling

Retsgrundlag: - "Forordning om afgrænsning af målområdet for regionaludvikling" godkendt ved kongeligt dekret af april 1998

- Cirkulære H-8/95 "om de bedriftsrettede distriktspolitiske virkemidlene under Statens Nærings- og distriktsutviklingsfond og fylkeskommunene"

Rammebeløb: Ikke oplyst

Støtteintensitet: Investeringstilskud på op til 50 % brutto og udviklingstilskud til erhverv og industri på op til 75 %

Varighed: 1.1-31.12.1999
E1998C0319(01)

Godkendelse af statsstøtte i henhold til EØS-aftalens artikel 61 og protokol 3, artikel 1, stk. 3, i aftalen om Tilsynsmyndigheden og Domstolen Afgørelse om begrænset forlængelse af gyldighedsperioden for kortet over støtteberettigede områder (Norge)



EF-Tidende nr. C 084 af 19/03/1998 s. 0012 - 0012
EFTA-TILSYNSMYNDIGHEDENS BESLUTNING Nr. 102/98/KOL af 2. april 1998 hvorved Norge fritages for at anvende den retsakt, som omhandles i kapitel III, punkt 4 i bilag I til aftalen om Det Europæiske Økonomiske Samarbejdsområde om handel med frø af olie- og spindplanter (Rådets direktiv 69/208/EØF) på sojabønner

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen, særlig artikel 17 og protokol 1, punkt 4, litra d),

under henvisning til den i kapitel III, punkt 4 i bilag I til aftalen om Det Europæiske Økonomiske Samarbejdsområde omhandlede retsakt om handel med frø af olie- og spindplanter (Rådets direktiv 69/208/EØF), særlig artikel 22,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d) og protokol 1, punkt 1, litra c),

under henvisning til en anmodning fra Norge, og

ud fra følgende betragtninger:

Frø af sojabønner produceres og markedsføres sædvanligvis ikke i Norge;

så længde ovennævnte betingelser er opfyldt, bør Norge fritages for forpligtelsen til at anvende bestemmelserne i ovennævnte retsakt på sojabønner;

en sådan fritagelse må ikke være til hindring for markedsføring i Norge af frø, som er produceret i overensstemmelse med retsakten i andre lande, som har underskrevet aftalen om Det Europæiske Økonomiske Samarbejdsområde;

de i denne beslutning fastsatte foranstaltninger er i overensstemmelse med udtalelse fra EFTA's Plante- og Foderstofudvalg, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Norge er hermed fritaget for at anvende den retsakt, som omhandles i kapitel III, punkt 4 i bilag I til aftalen om Det Europæiske Økonomiske Samarbejdsområde om handel med frø af olie- og spindplanter (Rådets direktiv 69/208/EØF), med undtagelse af bestemmelserne i artikel 13, stk. 1, på Glycine max L Merill - sojabønner.

2. Denne beslutning træder i kraft den 1. maj 1998.

3. Denne beslutning er rettet til Norge.

4. Kun den engelske udgave af denne beslutning er autentisk.

Udfærdiget i Bruxelles, den 2. april 1998.

For EFTA-Tilsynsmyndigheden

Hannes HAFSTEIN

Medlem af Kollegiet
Meddelelse fra EFTA-Tilsynsmyndigheden om ajourføring af meddelelsen af 12. januar 1994 vedrørende aftaler af ringe betydning (96/C 281/07)

A. Nærværende meddelelse offentliggøres i medfør af reglerne i aftalen om Det Europæiske Økonomiske Samarbejdsområde (»EØS-aftalen«) og aftalen mellem EFTA-staterne om oprettelse af en tilsynsmyndighed og en domstol (»Tilsyns- og Domstolsaftalen«).

B. Kommissionen offentliggjorde den 23. december 1994 en meddelelse om ajourføring af meddelelsen (1) fra 1986 vedrørende aftaler af ringe betydning (EFT nr. C 368 af 23. 12. 1994, s. 20).

C. EFTA-Tilsynsmyndigheden anser emnet for ovennævnte meddelelse for at være relevant for EØS. Myndigheden vedtager denne meddelelse for at bevare ensartede konkurrencevilkår og sikre en ensartet anvendelse af EØS-konkurrencereglerne overalt i Det Europæiske Økonomiske Samarbejdsområde.

1. EFTA-Tilsynsmyndigheden har besluttet at ajourføre sin meddelelse vedrørende aftaler af ringe betydning, som ikke falder ind under artikel 53, stk. 1, i EØS-aftalen (2). Den omsætningsgrænse, under hvilken virksomhederne kan nyde godt af de fordele, der er forbundet med anvendelsen af den nævnte meddelelse, forhøjes fra 200 mio. ECU til 300 mio. ECU.

2. Nr. 7 i den pågældende meddelelse affattes derfor således:

»7. EFTA-Tilsynsmyndigheden er af den opfattelse, at aftaler mellem virksomheder, hvis formål det er at producere eller distribuere varer eller præstere tjenesteydelser, almindeligvis ikke falder ind under forbuddet i artikel 53, stk. 1:

- såfremt de varer og tjenesteydelser (i det følgende benævnt `kontraktprodukter`), aftalen omfatter, og de af de deltagende virksomheders andre varer og tjenesteydelser, der på grund af deres egenskaber, pris og anvendelse af forbrugeren anses som værende af samme art, ikke på den del af det af EØS-aftalen omfattede område, som berøres af aftalen, udgør mere end 5 % af markedet for disse varer eller tjenesteydelser (i det følgende benævnt `produkter`), og

- såfremt de deltagende virkomheders samlede omsætning i et regnskabsår ikke overstiger 300 mio. ECU (*).

(*) I denne meddelelse har `ECU` den i protokol nr. 39 til EØS-aftalen fastsatte betydning, dvs. den europæiske valutaenhed som defineret af de kompetente myndigheder i Fællesskabet. Værdien af ECU offentliggøres dagligt i De Europæiske Fællesskabers Tidende, C-udgaven.«

(1) EFT nr. C 231 af 12. 9. 1986, s. 2.

(2) EFT nr. L 153 af 18. 6. 1994, s. 32, og EØS-tillæg til EFT nr. 15 af 18. 6. 1994, s. 31.